A Habitation Module-lal kapcsolatban a legnagyobb probléma az volt, hogy addig nem tudják növelni az űrállomás személyzetének létszámát, amíg nem áll rendelkezésre olyan mentőhajó, amely vészhelyzet esetén a teljes személyzetet vissza tudta volna hozni a Földre. A Szojuz űrhajó azonban csak három főt tud szállítani, míg a Habitation Module-ban négyen fértek volna el. A modul építésének leállításához hozzájárultak még költségvetési problémák és az űrállomás építésének csúszása a Columbia-katasztrófa után.